KRAJEVNA SKUPNOST LOKOVEC

Lokovec 82

5253 Čepovan

Datum: 28. 03. 2024

ZAPISNIK

8. seje sveta Krajevne skupnosti Lokovec, ki je bila dne 23. 02. 2024 v prostorih Centra kulturne dediščine Lokovec št.82 s pričetkom ob 17.30 uri.

Prisotni: Elena Delfini, Sašo Winkler, Zdenko Šuligoj, Sebastjan Šuligoj, Tanja Bremec, Tomaž Bremec.

Odsotni: Karin Šuligoj

Dnevni red:

1. Potrditev dnevnega reda.

2. Potrditev zapisnika 7. redne seje KS Lokovec in pregled izpeljanih sklepov.

3. Seznanitev, obravnava in potrditev poslovnega poročila za leto 2023 in inventure (Z. Šuligoj).

4. Imenovanje poverjenika za Civilno zaščito znotraj KS Lokovec (Z. Šuligoj).

5. Informacija glede odkupa župnišča in sanacije strehe (Z. Šuligoj).

6. Predvidene aktivnosti v mesecu marcu 2024

7. Razno

Predsednik odpre sejo in predstavi dnevni red.

AD. 1)

Sklep: Člani sveta so soglasno potrdili dnevni red.

AD. 2)

Predsedujoči je povzel sklepe 7. seje in povedal, da so bili vsi realizirani oz. v teku izvedbe.

**Sklep**: Člani sveta so soglasno potrdili zapisnik 7. seje.

AD. 3)

Predsednik predstavi poslovno in inventurno poročilo za leto 2023. Člani sveta KS Lokovec niso imeli pripomb na podano poročilo.

**Sklep:** Sprejemata se poslovno in inventurno poročilo za leto 2023.

AD. 4)

Glede na odstop sedanjega poverjenika za civilno zaščito smo določili za novega poverjenika civilne zaščite KS Lokovec Sebastjana Šuligoja člana sveta KS.

AD. 5)

Predsednik je podal informacijo, da je pogodba o odkupa zupnišča pripravljena in bo podpisana med županom MONG in pooblaščencem Škofije Koper v mesecu marcu. Išče se sovlagatelje. Dogovorjen je sestanek z direktorjem stanovanjskega sklada Nova Gorica z g. Petrom Janom.

AD. 6)

16. marca se organizira prireditev v okviru dneva žena, materinski dan itd. za krajane Lokovca.

Nastopila bo gledališka skupina Face in glasbene skupine Kitare za dušo. Po prireditvi se krajane počasti z jedačo in pijačo. Pecivo priskrbijo krajanke. Zadolžen Tanja, Elena in Zdenko.

8.marca Elena organizirana keramično delavnico na katero povabi g. Gregorja Maverja, da prisotne seznani z uporabo peči na glino in nekaterimi tehnikami obdelave gline. Zadolžena Elena.

V domu krajanov v Zg. Lokovcu je potrebno dokončati dela v kopalnici oz. sanitarjiah (izolacija stropa, montaža kadi, bojlerja, umivalnika, pip...)

Na terasi pred dvorano je potrebno izolirati zid z hidroizolacijo zaradi zamakanja meteorne vode. V skladiščnem prostoru je potrebno sanirati strop. Zadolžen Zdenko in Tanja.

30. aprila bomo pripravili kresovanje za krajane. Zadolžen Sašo, Sebastjan in Zdenko.

S 1. aprilom se je svet KS Lokovec odločil, da se cene za enodnevni najem prostorov v domu krajanov v Zg. Lokovcu povišajo za krajane na 50e in za zunanje na 80e. Pripravi se nova pogodba. Zadolžen Zdenko Šuligoj.

AD. 7)

Dobili smo ponudbo za razširitev centralne inštalacije ogrevanja. Potrebno je nabaviti in namestiti opozorilno tablo mokra tla-ploščice v domu krajanov in ureditev nadstreška nad zunanjo teraso.

Naslednja predvidena seja v aprilu.

Seja sveta KS Lokovec je bila zaključena ob 21.20h.

Zapisal: Zdenko Šuligoj  Predsednik KS Lokovec

 Zdenko Šuligoj